Tesla, producătorul american de maşini electrice şi baterii, doreşte să se extindă în Europa Centrală şi de Est şi a fost invitat în România pentru o vizită de documentare. Anunţul a fost făcut de ambasada României la Washington, după ce ambasadorul George Maior a discutat cu reprezentanţi ai firmei fondate de Elon Musk.

Tesla vrea să extindă în această parte a Europei infrastructura dedicată vehiculelor electrice pe care le produce, dar şi noile tehnologii de stocare a energiei sau elementele ce susţin dezvoltarea oraşelor inteligente.

George Maior a prezentat măsurile implementate de România pentru dezvoltarea utilizării energiilor regenerabile şi a menţionat sprijinul financiar oferit de Guvern pentru achiziţia de maşini electrice.

Potrivit site-ului Tesla, compania urmează să instaleze în România trei puncte de încărcare rapidă Supercharger în Bucureşti, Craiova şi Brăila, dar fără un termen precis. În prezent, cele mai apropiate sunt în Ungaria.

Citiți și: Tesla își reduce criticii la tăcere. Rezultatele care arată că s-ar putea să fi dat lovitura

Când l-a anunțat, mulți au zis că e nebun. Produsul pe care îl va lansa Elon Musk în 10 decembrie

Tesla a cumpărat teren de fabrică în Shanghai